થોડી વાર પછી એ સ્ત્રીએ બેસી જવા માટે કહ્યું. ડેન્કા પગ વાળીને ભાંખોડિયાભેર બેઠી, અને પોતાને અનુકુળ આવે એ રીતે ખાંચામાં ગોઠવાઈ ગઈ. ઉંદરોએ તેને પરેશાન ન કરી. પોતાની માતાનો કે તેની સખીનો એક પણ શબ્દ દિવાલ પાર કરીને આવતો એને સંભળાયો નહીં! અને બધી જ વિટંબણાઓથી પર, એક અણધારી સુરક્ષા એ અનુભવી રહી! સુરક્ષાની ભાવનાની સાથે જ, માતાના હુકમને ચૂપચાપ માની લેવા બદલ એને પોતાની જાત પ્રત્યે અણગમો પણ થઈ આવ્યો. સાથોસાથ એને માતાના વિચારે ડર પણ લાગવા માંડ્યો. બહારની દુનિયામાં ચાલતી જર્મનોની આતંકી કાર્યવાહી વચ્ચે તેની માતા હવે સાવ અટૂલી પડી ગઈ હતી!